Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Haluatko olla erilainen?
Haluatko elää -
Jumalan tahdon ja näkökulman mukaan?
Jos uskovat olisivat rehellisiä, -
he tunnustaisivat, etteivät aina tahdo tehdä Jumalan tahdon mukaan.
Monesti haluaisimme -
Jumalan toteuttavan meidän tahtoamme.
Mutta se ei ole aitoa opetuslapseutta.
Haluan kiinnittää huomion Jumalan ylistämiseen ja palvontaan.
Ylistyslaulut käsittelevät usein sitä, -
mitä Jumala minulle tekee ja antaa.
Hän rakastaa minua jne. Ongelmana on, -
että sellaisissa lauluissa keskitytään omaan itseen.
Oikeassa ylistyksessä ylistetään Jumalaa siitä, kuka hän on.
Oikeassa ylistyksessä ja Jumalaa ylistävässä elämäntyylissä on kyse -
siitä, että me teemme hänen tahtonsa.
Haluatko todella tehdä Jumalan tahdon?
Haluatko nähdä asiat hänen kannaltaan?
Jos haluat ymmärtää tämän asian, -
ota se vastaan sillä mielellä, että haluat sen toteuttaa.
Kyseessä on aika rankka opetus.
Otetaan esille Matteuksen evankeliumista luku 5.
Palaan vielä viime kerralla opetettuun, -
koska asia on niin tärkeä. Matt. 5:43: -
"Te olette kuulleet sanotuksi: 'Rakasta lähimmäistäsi ja vihaa vihollistasi'.
Kuulostaa järkeenkäyvältä.
"Mutta minä sanon teille: rakastakaa vihollisianne ja rukoilkaa..."
Bysantin alkuteksti sanoo: "Siunatkaa niitä, jotka teitä kiroavat."
Siunaaminen ei tarkoita pelkästään hyvien asioiden sanomista jollekin.
Siunaaminen on -
Jumalan hyvyyden välittämistä toiselle.
Siunaaminen on merkittävä sana. Se vaatii sitoutumista toiseen.
"Te olette kuulleet sanotuksi: 'Rakasta lähimmäistäsi kuin itseäsi.'"
Kuten Toorassa sanotaan: "Ve-ahavta le-re'acha ka-mocha..."
"...ja vihaa vihollistasi'.
Mutta minä sanon teille: -
rakastakaa vihollisianne ja siunatkaa niitä, jotka teitä kiroavat."
Sitten Bysantin alkutekstissä on sana kalōs, hyvä.
Hyvä liittyy Sanassa aina Jumalan tahtoon.
"Tehkää hyvää niille, jotka teitä vihaavat."
Jos minua vihataan ja vastustetaan, -
tehtäväni on toimia heille siunaukseksi.
Minun pitää edesauttaa Jumalan siunauksia heille.
"Tehkää hyvää niille, jotka teitä vihaavat -
ja rukoilkaa niiden puolesta, jotka teitä vainoavat."
Siinä ei pyydetä Jumalaa tuhoamaan vihollisiamme.
Tarkoitus on rukoilla heidän puolestaan.
Monesti ihmiset käyttäytyvät epäystävällisesti, -
koska heillä on sisimmässään kipua.
Jos joku on sinua kohtaan epäreilu ja vihamielinen, -
hänellä voi olla sydämessään syvää tuskaa.
Tai ehkä hänet on kasvatettu toimimaan sillä tavoin.
Juttelin erään miehen kanssa, joka todisti uskostaan.
Hänet kasvatettiin raivaamaan oma tiensä, -
sillä muuten hän ei saisi haluamaansa.
Hänet kasvatettiin uskomaan, että kaikki ovat häntä vastaan.
Siksi hänen pitää toimia itse, jotta saisi tarvitsemansa.
Ennen pelastumistaan hän suhtautui elämään vihamielisesti.
Hän kulki konfliktista toiseen, koska luuli kaikkien olevan häntä vastaan.
Hän ei ollut saanut osakseen rakkautta eikä ystävällisyyttä.
Isä ei pitänyt hänestä huolta. Hänen piti jo varhain huolehtia itse itsestään
Kyse oli henkiinjäämisestä.
Mutta tultuamme uskoon -
meidän ei tarvitse enää yrittää pärjätä omin voimin.
Meillä on taivaallinen Isä.
Kun olomme on tyhjä emmekä osaa täyttää tarpeitamme, -
pitää muistaa, että meillä on taivaallinen Isä.
Hän rakastaa meitä ja täyttää tarpeemme.
Hän antaa meille kaiken sen, mitä tarvitsemme -
hänen tahtonsa toteuttamiseen ja hänen nimelleen kunnian tuomiseen.
Jos niin tehden menetän henkeni, se ei haittaa, -
koska silloin pääsen hänen luokseen.
Meidän ei tarvitse huolehtia mistään. Meille on varjelija: -
"Katso, hän, joka Israelia varjelee, ei torku eikä nuku."
Hän varjelee meidät, jotta meidän ei tarvitse itse varjella itseämme.
Koska minun ei tarvitse hätäillä itseni puolesta, -
voin rakastaa lähimmäistä kuin itseäni.
Voin myös rukoilla vihollisteni puolesta ja siunata heitä.
Matt. 5:44: "... rukoilkaa niiden puolesta, jotka teitä vainoavat..."
Alkutekstissä on sanan "vainota" paikalla kaksi synonyymiä.
Niissä on pieni sävyero.
Toinen on "vainota siksi, että saisi jotain".
Toinen on "kohdella toista epäystävällisesti, -
koska ei pidä hänestä".
Olipa kyse kummasta tahansa, joko sinusta ei pidetä -
tai olet esteenä jonkin saamiselle, -
Jeesus kehottaa rukoilemaan vainoajien puolesta.
Jae 25: "...että olisitte Isänne lapsia, joka on taivaissa..."
"Lapsi" (kreikaksi "poika") tarkoittaa ensinnäkin palvelijaa.
Lapsi ottaa osaa ja ottaa lopulta hoitaakseen -
Isänsä tavoitteet.
Kasvettuaan aikuiseksi hän toteuttaa Isänsä tarkoitusperät.
Vuorisaarnassa kehotetaan, erityisesti jakeesta 43 eteenpäin, -
elämään eri tavoin kuin maailman ihmiset -
ja eri tavoin kuin itse ymmärrämme.
Näin meistä tulee Jumalan lapsia.
Vaikka kreikassa on sana "poika", ei siinä jätetä naispuoleisia pois.
Pojalla tarkoitetaan palvelijaa.
Poika tai lapsi sai hoitaakseen Isänsä kutsumuksen.
Hän otti Isänsä roolin.
Sekä mies- että naispuoleiset uskovat on kutsuttu -
Jumalan lapsiksi ja palvelijoiksi.
Kreikan sanalla "poika" on toinenkin tärkeä merkitys.
Jumalan lapsi on myös perillinen.
Jumalan palvelijoina saamme myös perinnön.
Hän sanoo: -
"Näin sinun on palveltava. Olet muuten saamassa myös perinnön."
Uskotko, että sinulle on tulossa perintö?
Uskotko, että tämä aikakausi loppuu, -
ja että elämäsi täällä on vain savua? Ajatteletko ikuisuutta?
Miten näet elämäsi?
Ajatteletko, että elämä on kuin savua ja katoaa nopeasti -
eikä se haittaa, koska olet menossa Jumalan ikuiseen valtakuntaan?
Vai onko sydämessäsi vain toivo siitä, -
että Jumalan valtakunta on totta?
"Olen kyllä ottanut evankeliumin vastaan, -
mutta olen epävarma Jumalan valtakunnan lupauksista.
Koen tässä maailmassa painetta, -
koska aika tuntuu loppuvan kesken.
Haluan saada, saavuttaa ja omistaa mahdollisimman paljon, -
koska loppu voi tulla milloin vain."
Eräässä mainoksessa sanotaan, -
että saamme tilaisuuden elää vain kerran.
Sitten tulee loppu.
Siksi yrität saada mahdollisimman tyydyttävän elämän, -
ennen kuin se on ohi.
Se on väärä näkökanta.
Mainos oli onnistunut, koska niin maailma näkee asiat.
Elämä on väliaikaista. Se loppuu. On niukkuutta ja puutetta.
Minun on ahkeroitava, jotta saan haluamani.
Se on väärää opetusta.
Me uskomme yltäkylläiseen valtakuntaan.
Siellä ei ole puutetta mistään.
Siksi meidän ei tarvitse hätäillä maallisesta omaisuudesta.
Siksi voimme siunata ja auttaa toisia.
Matt. 5:45: -
"...että olisitte Isänne lapsia, joka on taivaissa; -
sillä hän antaa aurinkonsa koittaa niin pahoille kuin hyvillekin..."
Jumala siunaa molempia.
"... ja antaa sataa niin väärille kuin vanhurskaillekin.
Sillä jos te rakastatte niitä, jotka teitä rakastavat, -
mikä palkka teille siitä on tuleva?"
Jos rakastat vain miellyttäviä ihmisiä, onko se jotenkin ansiokasta?
Jos toimit niin, hän kysyy: -
"Eivätkö publikaanitkin tee samoin?"
Publikaanit eli veronkerääjät olivat periaatteessa maanpettureita.
He palvelivat Rooman valtakuntaa -
ja olivat sen vallan alaisia.
He saattoivat sanoa: -
"Kansa ei maksa veroa keisarille."
Publikaanit saattoivat uhata ihmisiä vankilalla, -
jos nämä eivät maksaneet tarpeeksi.
Miten publikaanit saivat palkan?
Rooma ei maksanut heille mitään.
Publikaanin piti kerätä tietyltä alueelta -
Roomalle tietty rahasumma.
Ylijäävä osuus oli hänen palkkansa.
Niinpä järjestelmää pystyttiin käyttämään hyväksi.
Publikaaneilla oli valta uhata ihmisiä vankilalla, -
jossa Rooma heitä rankaisisi väkivaltaisesti veronkierrosta.
Pelko sai kansan maksamaan lisää.
Publikaanit yrittivät saada ihmisiltä mahdollisimman paljon.
He olivat siis itsekkäitä, pettivät kansaa -
ja olivat kääntäneet selkänsä liiton kansalle Israelille -
palvellessaan heitä vainoavia roomalaisia.
Silti publikaanikin kykeni rakastamaan häntä rakastavaa.
Onko sellainen käytös jotenkin kiitettävää?
Mitä luulet saavasi palkaksi, jos käyttäydyt kuin veronkiskuri?
Jae 46: "Sillä jos te rakastatte niitä, jotka teitä rakastavat, -
mikä palkka teille siitä on tuleva? Eivätkö publikaanitkin tee samoin?"
Seuraava lause on tärkeä kulttuurin kannalta.
Juutalaiseen kulttuuriin kuuluu drishat shalom.
Se lyhennetään dash. Esim. timsor dash lebaalech, -
"kerro lämpimät terveiset miehellesi".
Drishat tarkoittaa pyytämistä, etsimistä ja anomista -
ja shalom Jumalan tahdosta syntyvää rauhaa.
Eli "Jos te sanotte drishat shalom, -
toivotatte Jumalan tahdon toteutumista vain veljillenne..."
Jos toivotatte siunausta vain sellaiselle, josta pidätte, -
"...mitä erinomaista siinä teette?
Eivätkö pakanatkin tee samoin?"
Nestle-Alandin kreikan alkutekstistä käännettynä kohdassa lukee: -
"Eivätkö pakanatkin tee samoin?"
Textus Receptus sanoo: "Eivätkö publikaanitkin tee samoin?"
Mutta idea on sama. Myös kansansa pettänyt pakana veronkerääjä -
pystyy rakastamaan häntä rakastavia.
Sitten pääsemme jakeeseen 48.
Monien mielestä se on kiistanalainen.
Jumala asettaa monen mielestä riman liian korkealle.
Sanomme: "Ei tuo sovellu minulle." Mutta kyllä se soveltuu.
Meidät on kutsuttu toteuttamaan jaetta 48.
Tiedäthän jakeen, jossa sanotaan: "Jumalalle on kaikki mahdollista."
Uskotko, että Jumalalle on kaikki mahdollista?
Uskotko luomiskertomukseen?
Jotkut sanovat: "Uskon kyllä, että Jumala loi maailman, -
mutta siihen meni miljardeja vuosia. Tai oli alkuräjähdys.
Sitten jotain tapahtui, ja Jumala uudisti maailman.
Eikö Jumala käskenyt meitä täyttämään maan uudelleen?"
Ei, vaan täyttämään maan. "Täyttää uudelleen" perustuu väärään oppiin.
Hepreankielisen alkutekstin sana tarkoittaa "täyttää".
Jos meidän on vaikea uskoa, että Jumala loi koko luomakunnan -
kuudessa päivässä, -
silloin meidän on vaikea uskoa myös toiseen luomakuntaan, -
Jumalan valtakuntaan.
On hyvin tärkeää, mitä uskomme luomisesta.
Miten Jumala teki luomakuntansa hyväksi?
Ihminen sotki suunnitelmat langetessaan syntiin.
Jumala sanoi Eedenin puutarhasta, että se oli ylen hyvä, -
koska hän oli sen taiten luonut.
Jumala toi järjestyksen luomakuntaan sanallaan.
Luomistyö myös alkoi hänen sanallaan.
Jumala voi sanallaan tehdä mitä tahansa.
Hän voi aikaansaada suuria muutoksia.
Esimerkiksi kerran israelilaiset pelkäsivät niin paljon vihollisiaan, -
jotka heitä piirittivät, ja heillä oli niin kova nälkä, -
että he söivät aasinpäitä ja jopa toisiaan.
Heitä pelotti ja he olivat toivottomia. Sitten saapui profeetta.
Ruoka oli silloin hyvin kallista, -
ja ihmisten oli pakko syödä saastaista pysyäkseen hengissä.
Profeetta sanoi: "Huomenna tähän aikaan ruoka maksaa tämän verran."
Mutta ruokaahan ei ollut. Ja miten sitä voitaisiin muka myydä niin edullisesti?
Miten hinta laskisi siihen, mitä se oli ollut ennen piiritystä?
Jumala lähetti sanansa. Hän järjesti niin, -
että suuri piirittävä armeija kuuli äänen.
He pelästyivät ja pakenivat.
Mutta piiritetyt eivät tienneet, mitä Herra aikoi.
Muutama lepratautinen aikoi lähteä anomaan viholliselta armoa.
Heilläkin oli nälkä.
"Pyydämme viholliselta ruokaa. Kuolemmehan joka tapauksessa."
Mentyään katsomaan he näkivät vihollisten lähteneen.
Ruuan he olivat jättäneet. Miehet söivät ja kertoivat Israelin johtajille.
Ihmiset saivat syödäkseen.
Profeetan sanojen mukaan ruuan hinta laski normaaliksi.
Jumala sai sen aikaan silmänräpäyksessä.
Uskotko, että Jumalalle kaikki on mahdollista? Minä uskon.
Koska hän voi kaiken, hän voi muuttaa minunkin elämäni.
Miksi sanon näin? Katsotaan vielä Matt. 5:48, -
jossa on käsky: -
"Olkaa siis te täydelliset..."
Siinä on sama sana, jonka Messias sanoi ristillä: "Se on täytetty."
Hän sai työnsä täydellisen valmiiksi ja toteutti siten Jumalan tahdon.
Mekin voimme toteuttaa elämässämme Jumalan tahdon.
Hän auttaa ja voitelee meidät tekemään juuri niin.
Kannattaa tutkia, mietiskellä ja rukoilla jaetta 48.
Muistuta itseäsi joka aamu tästä kutsumuksesta.
"Olkaa siis te täydelliset..."
Täydelliset oman tai maailman käsityksenkö mukaan?
Ei, vaan: "...niinkuin teidän taivaallinen Isänne täydellinen on."
Jeesus olisi voinut sanoa: "Olkaa täydellisiä kuten Jumala."
Miksi hän kutsuu Jumalaa tässä Isäksi?
Koska aina kun Sana puhuu Jumalasta Isänä, -
se kertoo Isän huolenpidosta meitä kohtaan.
Hän antaa meille kaiken tarvitsemamme -
voidaksemme palvella häntä täydellisesti.
Älä sano: "Olen vain armosta pelastettu syntinen.
Siksi en pysty mihinkään vanhurskaaseen enkä täydelliseen."
Kyllä voit, koska sinä et tee sitä, vaan sinussa asuva Jumalan Henki.
Paneudu tähän jakeeseen. Täydellisyys on tavoitteemme.
Emme aina pääse siihen mutta välillä pääsemme.
Hän vaikuttaa meissä täydellisyyttä.
"Olkaa siis te täydelliset, -
niin kuin teidän taivaallinen Isänne (huolenpitäjänne) täydellinen on."
Meidät on siis kutsuttu Kristuksen kaltaisuuteen -
ja tekemään hänen työtään.
Kaikki, mitä Jumala tekee, on täydellistä.
Pyrimmekö täydellisyyteen? Kaipaammeko sitä?
Ei maailman vaan Jumalan mielen mukaiseen täydellisyyteen, -
jossa toteutetaan Jumalan täydellistä tahtoa.
Oletko rukoillut: "Käytä minua, jotta voisin toteuttaa tarkoitusperäsi -
tänään täydellisesti?"
Niin Jumalan uskollinen palvelija rukoilee ja elää ja sitä odottaa.
Jumalan runsasta siunausta! Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen